Henrikas Kunavičius

Henrikas Kunavičius (1925 m. kovo 21 d. Kaune – 2012 m. gegužės 25 d. Vilniuje) – Lietuvos baleto artistas.

 Biografija 
Brolis Eduardas Kunavičius, žmona Tamara Sventickaitė.

1940–1944 m. lankė Valstybės teatro baleto studiją (Vytauto Aukščiūno, Broniaus Kelbausko mokinys). 1943–1968 m. LSSR operos ir baleto teatro (iki 1948 m. veikė Kaune) solistas. 1946 m. stažavo Leningrado S. Kirovo operos ir baleto teatre. 1968–1990 m. Televizijos ir radijo komiteto muzikos redakcijos režisierius. 1952–1961 m. dėstė Čiurlionio meno mokykloje, vadovavo Choreografijos skyriui.Jūratė Terleckaitė. Apie Lietuvos baleto kelią

 Kūryba 
Svarbiausius vaidmenis sukūrė klasikiniuose ir lietuviškuose baletuose. Šokiui būdingas lengvas šuolis, raiški vaidyba. Šokių Vytauto Klovos operai „Vaiva“ (1958 m.), choreografinių miniatiūrų „Lėkite, paukščiai!“ (1967 m., pagal Juozo Gruodžio, Juozo Indros, Vytauto Laurušo ir kitų muziką, Kauno muzikinis teatras) autorius. 1959 m. LSSR liaudies artistas.

Sukūrė TV filmus „Šoka „Sūkurys“, „Elegija artistui“ (1992 m., apie baleto artistą V. Aukščiūną). Su T. Sventickaite gastroliavo Lenkijoje, Rumunijoje, Bulgarijoje, su Lietuvos operos ir baleto teatru – Maskvoje, Leningrade.

 Vaidmenys 
 Vaclavas – Borisas Asafjevas. Bachčisarajaus fontanas, 1943 m.
 Zygfrydas, Dezirė, Mėlynasis Paukštis – Piotras Čaikovskis. Gulbių ežeras, 1948 m., Miegančioji gražuolė, 1967 m.
 Bazilis – Liudvigas Minkus. Don Kichotas, 1954 m.
 Albertas – Adolfas Adamas. Žizel, 1956 m.
 Peras Giuntas – Peras Giuntas, pagal Edvardo Grygo muz., 1956 m.
 Amintas – Leo Delibas. Silvija, 1961 m.
 Febas – Čezarė Pugnis. Paryžiaus katedra, 1962 m.
 Spartakas – Aramas Chačaturianas Spartakas, 1964 m.
 Antanas – Juozas Pakalnis. Sužadėtinė, 1943 m.
 Jonis – Julius Juzeliūnas. Ant marių kranto, 1953 m.
 Ugnius – Juozas Indra. Audronė, 1957 m.
 Kastytis – Juozas Gruodis. Jūratė ir Kastytis, 1965 m.

 Šaltiniai 

 Nuorodos 
 Šoka Tamara Sventickaitė, Henrikas Kunavičius (video)

Kategorija:Lietuvos baleto artistai
Kategorija:Lietuvos muzikos pedagogai
Kategorija:Lietuvos režisieriai